En aquesta quinzena edició del Butlletí d'Innovació i Recerca hi trobareu, a més del recull de notícies i de les seccions habituals, un article de presentació de tres nous elements que hem incorporat al Banc de Pràctiques d'Innovació (BPI): la Metodologia de treball multidisciplinari del Pla de simplificació administrativa, el Mapa Urbanístic de Catalunya i l'Ofideute.
Aquestes pràctiques també passaran a formar part de la Innoteca del Canal d'Innovació de la Generalitat.
La finalitat d'aquesta 12a Jornada de prevenció de residus va ser apropar i difondre diversos exemples d'estratègies (mercats virtuals, mercats d'intercanvi i de segona mà, deixalleries, iniciatives d'empreses, donacions a entitats socials, etc.) i materials que són susceptibles de ser reutilitzats (mobles, roba, joguines, llibres de text, electrodomèstics, material electrònic i ortopèdic, etc.)
Aigua en temps real és una eina que va obtenir una mitjana de 500 visualitzacions durant el dilluns 29 de setembre, 4 vegades més que abans de l'episodi (setmana del 22 al 27).
Aquesta aplicació, desenvolupada de manera conjunta per l'Agència Catalana de l'Aigua i el Servei Meteorològic de Catalunya (SMC), aporta informació en temps real de les pluges i els seus efectes en el sistema fluvial català.
El projecte europeu iCoast, liderat pel CIIRC, té com a objectiu desenvolupar un sistema d'alerta de temporals per a la costa de Catalunya.
A més, el sistema oferirà diferents alternatives de gestió a 72 hores vista, per tal de que els responsables del territori prenguin les mesures més adequades.
La III edició del Premi Internacional Abertis de Recerca en Transport que atorga la Càtedra Abertis-UPC ha premiat, en la categoria de treballs de final de carrera o màsters, a Pierre-Antoine Laharotte pel seu treball: "Ús de dades Bluetooth per a la caracterització del trànsit.
Cas d'estudi la xarxa semi- urbana de Brisbane".
El projecte, encomanat a la ciutat de Girona i coordinat pel mateix Ajuntament, està format per 12 ciutats europees i cerca la creació d'un pla d'acció local que pensi sobre accions concretes al voltant de l'estació del tren d'alta velocitat de Girona i que puguin significar un aprofitament de la seva capacitat de motor socioeconòmic del territori.
L'estudi mostra que els antibiòtics es van trobar en una concentració més gran a les aigües residuals hospitalàries i que, tot i que es va observar una reducció dràstica en la seva concentració després del tractament a la depuradora amb un mitjana del 70% d'eliminació, aquests encara eren presents a les aigües residuals de sortida.
Els resultats coincideixen amb els d'eliminació observats en altres estudis realitzats anteriorment tant per l'ICRA com per altres centres de recerca internacionals.
L'estiu del 1994 va ser especialment sec i calorós a tota la conca mediterrània, i Catalunya va patir un dels pitjors episodis d'incendis des que hi ha dades fiables, amb més de 50.000 h calcinades.
La meitat d'aquestes hectàrees es va cremar en dos focs que es van ajuntar provinents del Bages i del Berguedà i que, ara per ara, constitueixen una superfície cremada contínua més gran de la qual tenim constància a casa nostra.
Hem après alguna cosa vint anys després d'aquells focs?
L'experiència amb aquests incendis (i d'altres) ens ha permès entendre el fenomen dels incendis forestals de cara a gestionar-lo, sabent que és intrínsec als ecosistemes i que hem d'aprendre a conviure amb ells.
RESTOCAT és un protocol d'autoavaluació de la qualitat de les restauracions efectuades en activitats extractives que permet el control i el seguiment dels aspectes claus del procés d'una forma senzilla i rigorosa a la vegada.
És una eina a l'abast del personal tècnic de les empreses i l'Administració que estan directament relacionats amb els treballs de restauració.
Aquest projecte, que coordina el Dr.
Javier Martín-Vide, catedràtic de Geografia Física de l'UB i coordinador del Grup d'Experts en Canvi Climàtic de Catalunya (GEEC), integra la participació de més de 60 experts procedents d'universitats, centres de recerca, empreses i institucions d'arreu de Catalunya, i dóna continuïtat a les dues edicions anteriors, publicades els anys 2005 i 2010 que va dirigir el Dr.
Josep Enric Llebot, actualment secretari de Medi Ambient i Sostenibilitat de la Generalitat de Catalunya.
L'Inventari conté la informació disponible de cadascuna de les estructures de connectivitat (passos de fauna i d'altre tipologia) que s'han construït a les infraestructures viàries de Catalunya en els darrers anys.
Té com a objectiu esdevenir una eina de suport en la presa de decisions per al personal tècnic que redacta projectes i per al personal de l'Administració.
La Jornada, va aplegar a representants de les diferents unitats de la Generalitat i del sector privat que han participat en la seva elaboració i va ser inaugurada per la directora general de Polítiques Ambientals del DTES.
Tot seguit es fa un resum de les presentacions fetes a la Jornada.
Al Butlletí us informàvem del projecte Wikipedra, un espai web 2.0 sobre les barraques i cabanes de pedra seca de Catalunya.
D'això ja fa gairebé tres anys i el portal ha crescut tant en nombre de visitants com en nombre de construccions inventariades, així doncs, hi ha 10.794 construccions inventariades gràcies a 132 col·laboradors d'arreu del territori.
L'exposició Catalunya Ciutats fa un recorregut al voltant del desplegament del fet urbà al territori català per acabar mirant cap al futur.
La mostra parteix del concepte noucentista de la Catalunya Ciutat, que amb l'objectiu d'acabar amb el desequilibri entre la Catalunya rural, empobrida i sense serveis, i la Catalunya urbana, culta i oberta al món, es comença a desenvolupar per la Mancomunitat, ara ja fa cent anys, fins arribar als nostres dies.
A finals del passat 2014 es va presentar la tesi doctoral "Ciutat sense Cuina Waldorf Astoria", investigació que construeix a partir del l'hotel Waldorf Astoria de Nova York una història de les noves tipologies d'habitatges amb serveis domèstics col·lectius en el canvi del segle XIX al XX.
El passat mes de febrer es va sotmetre a informació pública el text de la nova llei de l'Arquitectura així com les diferents memòries que el complementen.
L'objectiu d'aquest document és protegir i estimular. el valor públic de l'arquitectura com a sector econòmic i element de la identitat del país.
Desenvolupament d'eines per promoure la rehabilitació energètica d'edificis i consells d'estalvi d'energia i aigua a la llar.
Al juliol de 2013 varem publicar una notícia sobre el MUC al butlletí 10, i ara volem donar-li continuïtat amb el seguit de novetats que s'han produït d'ençà fins ara.
Prenent com a punt de partida el fet que més de la meitat de la superfície de Catalunya està ocupada per boscos i que aquests configuren un tret distintiu dels 2/3 dels 135 paisatges de Catalunya, però que per contra, molts dels paisatges forestals s'han quedat sense relat, sense discurs, i desperten poc interès, l'Observatori del Paisage va organitzar el passat mes de setembre el seminari "Boscos: usos, mirades, paisatges".
Els passats 16 i 17 d'octubre va tenir lloc al Museu del Ter de Manlleu el seminari internacional "Paisatge, patrimoni i aigua.
La memòria del territori", organitzat per l'Observatori del Paisatge i patrocinat per Aigües Ter Llobregat.
En aquells dos dies es va parlar de com l'aigua, element vertebrador del paisatge, ha anat forjant al llarg del temps un patrimoni històric al seu voltant.
El seminari plantejat com a multidisciplinar i transversal estava estructurat en tres blocs: Paisatge, aigua i planificació, El paisatge fluvial en l'art i el cinema i Paisatge fluvial: patrimoni i usos.
S'han iniciat els estudis de modelització del potencial impacte del soroll, introduint dades climàtiques representatives dels diferents indrets del territori, informació proporcionada pel servei meteorològic, enlloc d'utilitzar dades genèriques, com s'ha fet fins ara.
El passat dia 25 de març va tenir lloc a la Sala d'Actes del Departament de Territori i Sostenibilitat a l'Avinguda Josep Tarradellas la reunió periòdica de l'Estratègia Catalana per a la Renovació Energètica d'Edificis on es van tractar els temes previstos de l'ordre del dia com la viabilitat de l'associació, els resultats del passat any 2014 i la planificació de les properes accions del 2015.
Tanmateix es va fer una exposició i seguiment de les diferent actuacions dels grups de treball, per acabar amb torn de paraules al públic assistent.
El dia 15 d'abril es va inaugurar l'exposició dels projectes seleccionats dins del marc del concurs de l'Illa Eficient.
Els propietaris de 300 habitatges d'aquesta illa, podran escollir el projecte que permetrà la rehabilitació sostenible de la seva vivenda.
L'Institut Cartogràfic i Geològic de Catalunya (ICGC) va rebre el passat 22 d'abril el Premi Prat de la Riba de mans de l'Institut d'Estudis Catalans (IEC) per l' Atles geològic de Catalunya, coordinat per Mariona Losantos, Xavier Berástegui i Isabel Ticó.
El jurat destaca el "formidable esforç de síntesi" de la geologia catalana i el fet de ser "una de les primeres bases geològiques digitals contínues d'Europa a escala 1:50.000".
El 28 de novembre es va conèixer el guanyador: AEInnova, escollit per un jurat d'experts en valorització d'idees de negoci.
El primer premi estava dotat amb 2.500 €, sis mesos d'incubació a l'Edifici Eureka del Parc de Recerca UAB i assessorament.
També es van escollir un segon premi de 1.500 € i un tercer premi de 1.000 €: Blue Human Photinics i OnaSensLife respectivament.
Els envasos de plàstic són segurament el símbol per excel·lència de modes de consum insostenibles.
Amb iniciatives com les de Rotterdam i Ecatepec veurem maneres de donar-los noves funcions: materials de construcció i matèria primera per a paper.
Un equip adscrit a la Universitat de Harvard ha trobat la manera d'emmagatzemar l'energia solar en forma de combustible líquid mitjançant la modificació genètica de bacteris.
A Suècia es preveu posar en funcionament, a començament de 2016, el primer data center de balanç energètic positiu del món.
L'augment del tràfic de mercaderies per via marítima, cada cop en vaixells més grans, fa que creixi el nombre de contenidors als quals cal donar alguna mena de tractament quan ja no poden complir la seva funció original.
Presentem un parell d'instruments per consultar en línia actuacions i projectes territorials sobredimensionats, insostenibles o senzillament inútils, a França i a Espanya.
A fi d'estudiar la interrelació entre el canvi climàtic i el bosc amazònic, s'erigeix al Brasil l'estructura més alta de tota l'Amèrica del Sud.
Si es dividís el total de terres cultivables del món entre el nombre d'habitants del planeta, cadascun de nosaltres disposaria de 2.000 m 2 per a la seva alimentació.
A Berlín, una associació ha decidit fer assajos de l'agricultura del demà sobre aquesta superfície: 2.000 m 2.
Per tal de fomentar la mobilitat a peu pel centre de la ciutat, Sydney comença a implantar un sistema de senyalització per a vianants caracteritzat per la seva voluntat d'accessibilitat universal.
El Pla de Formació i la Metodologia de treball multidisciplinari del Pla de Simplificació Administrativa (PSA) de la Direcció de Serveis, El Mapa Urbanístic de Catalunya a (MUC) de la Direcció General d'Ordenació del Territori i Urbanisme i Ofideute de l'Agència de l'Habitatge han estat les quatre primeres pràctiques del Departament a ser introduïdes en el BPI (Banc de Pràctiques d'Innovació).
Podeu trobar un treball sobre els factors d'innovació de cadascuna, els seus reptes de futur i els seus objectius a la intranet del Departament de Territori i Sostenibilitat.
VIII Trobada d'Estudi per a la Preservació del Patrimoni de la Pedra Seca als Territoris de Parla Catalana (15-17/05/2015)
40a sessió web: 'GeoStart: fórmules per innovar una institució' (20/05/2015)
III Congrés d'Arquitectura i Salut (21-22/05/2015)
10a Jornada: La gestió de residus com a subproductes (26/05/2015)
V Jornada sobre bioreactors de membrana (28/05/2015)
17è Saló Internacional de la Logística i la Manutenció (09-11/06/2015)